PATVIRTINTA

Trakų r. Lentvario Henriko Senkevičiaus

gimnazijos direktoriaus 2022 m. spalio 21 d.

įsakymu Nr. V-213

**MOKYKLOS DARBUOTOJŲ VEIKSMŲ MOKINIUI SUSIRGUS AR PATYRUS TRAUMĄ MOKYKLOJE IR TEISĖTŲ MOKINIO ATSTOVŲ INFORMAVIMO APIE MOKYKLOJE PATIRTĄ TRAUMĄ AR ŪMŲ SVEIKATOS SUTRIKIMĄ**

**TVARKOS APRAŠAS**

**I SKYRIUS**

**BENDROJI DALIS**

1. Mokyklos darbuotojų veiksmų mokiniui susirgus ar patyrus traumą Trakų r. Lentvario Henriko Senkevičiaus gimnazijos (toliau tekste – Mokykla) ir teisėtų mokinio atstovų informavimo apie Mokykloje patirtą traumą ar ūmų sveikatos sutrikdymą tvarkos aprašas (toliau tekste – Tvarka) parengtas vadovaujantis:

1.1. Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“;

1.2. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“.

1.3. Lietuvos Respublikos sveikatos apsaugos ministro 2011 m. rugpjūčio 3 d. įsakymu Nr. V-756 (Lietuvos Respublikos sveikatos apsaugos ministro 2022 m. rugpjūčio 12 d. įsakymo Nr. V-1350 redakcija) ,,Dėl gripo ir (ar) COVID-19 ligos (koronaviruso infekcijos) epidemijos skelbimo ir atšaukimo tvarkos aprašo patvirtinimo“.

2. Tvarka reglamentuoja darbuotojų veiksmus mokiniui staiga sunegalavus ar patyrus traumą Mokykloje ir mokinio tėvų (globėjų, rūpintojų) informavimą apie Mokykloje patirtą traumą ar ūmų sveikatos sutrikdymą.

3. Šioje Tvarkoje vartojamos sąvokos:

3.1. **Mokykla** – juridinis asmuo, valstybės narės juridinio asmens ar kitos organizacijos padalinys, įsteigtas Lietuvos Respublikoje teisės aktų nustatyta tvarka, kurio pagrindinė veikla yra formalusis arba (ir) neformalusis švietimas.

3.2. **Mokyklos darbuotojas** – Mokykloje dirbantys pedagogai, administracijos bei kiti darbuotojai.

3.3**. Mokinio tėvai (globėjai, rūpintojai)** – mokinio atstovai pagal įstatymą (kaip tai nustatyta Lietuvos Respublikos vaiko teisių apsaugos pagrindų įstatyme), t. y. vaiko tėvai, vaiką įvaikinus – įtėviai, nustačius globą ar rūpybą – globėjai ar rūpintojai, įstatymų nustatytais atvejais – valstybinė vaiko teisių apsaugos institucija.

3.4. **Žmonių užkrečiamosios (infekcinės ir parazitinės) ligos**(toliau – **užkrečiamosios ligos)** – užkrečiamųjų ligų sukėlėjų ir jų toksinų sukeltos žmogaus ligos, kuriomis apsikrečiama nuo žmonių (ligonio ar užkrečiamųjų ligų sukėlėjo nešiotojo), gyvūnų ar vabzdžių arba per aplinkos veiksnius.

3.5. **Trauma** – audinių arba organų sužalojimas, sukeltas išorinio faktoriaus. Trauma pagal žalojantį faktorių būna mechaninė terminė, cheminė, elektros, psichinė.

3.6. **Ūmus sveikatos sutrikima**s – sveikatos būklės pablogėjimas, kuris pasireiškia karščiavimu, dusuliu, skausmu, viduriavimu, vėmimu, neaiškios kilmės bėrimais ar kitais požymiais.

**II SKYRIUS**

**MOKYKLOS DARBUOTOJŲ VEIKSMAI MOKINIUI SUSIRGUS AR PATYRUS TRAUMĄ MOKYKLOJE**

4. Mokiniui sunegalavus Mokykloje:

4.1. klasės vadovas, pedagogas apie mokinio sveikatos būklę nedelsdamas informuoja mokinio tėvus (globėjus, rūpintojus) bei visuomenės sveikatos specialistą (toliau tekste – VSS) jei tuo metu jis yra Mokykloje (jo darbo valandomis);

4.2. VSS arba kitas asmuo, kuris yra šalia sunegalavusio mokinio įvertinęs jo būklę, suteikia galimybę laukti tėvų (globėjų, rūpintojų) Sveikatos kabinete ar kitoje Mokyklos direktoriaus nurodytoje patalpoje;

4.3. Jei kyla įtarimų, kad mokinys serga užkrečiamąja liga, jis atskiriamas nuo kitų mokinių, ir stebimas kol atvyks tėvai (globėjai, rūpintojai);

4.4. Jei moksleivis jaučia COVID-19 ligai būdingus simptomus:

4.4.1. Mokiniai, pristatę tėvų užpildytą ir pasirašytą sutikimo dėl savitestavimo formą, arba vyresni nei 16 metų, mokykloje savanoriškai gali atlikti savikontrolės tyrimą greitaisiais antigeno testais prižiūrint mokyklos atsakingo asmens.

4.4.2. Turint tėvų raštišką sutikimą, kad vaikas bus testuojamas namuose, arba vyresniems nei 16 metų, išduodamas greitasis SARS-CoV-2 (koronaviruso) antigeno testas, kuris bus atliekamas prižiūrint tėvams (globėjams, rūpintojams)

4.5. Įvykus nelaimingam atsitikimui (traumai), esant galimybei mokinys paguldomas jo buvimo vietoje, skubiai kviečiamas VSPS (jam esant Mokykloje (jo darbo valandomis)). Jei jo tuo metu Mokykloje nėra, pagalbą teikia arčiausiai esantis pedagogas;

4.6. Esant būtinybei, pagalbą teikiantis arba šalia jo esantis asmuo, nedelsdamas kviečia greitąją medicinos pagalbą telefonu 112 ir teikia pirmąją pagalbą.

4.7. Apie įvykį informuojama Mokyklos administracija;

5. Susirgimų užkrečiamosiomis ligomis atveju bei karantino metu grupėse, klasėse atliekamas valymas ir dezinfekavimas pagal higienos normų reikalavimus.

6. Mokinio tėvai (globėjai, rūpintojai) turi pasiimti mokinį ar leisti pačiam mokiniui išeiti iš Mokyklos (tik sutikus tėvams (globėjams, rūpintojams), kai:

6.1. mokiniui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, atsirado neaiškios kilmės bėrimas, pakilo AKS (arterinis kraujospūdis), padažnėjo pulsas, įvairių traumų atvejais, teigiamas SARS-CoV-2 testas).

6.2. mokinio liga riboja jo dalyvavimą klasės veikloje;

6.3. mokinio būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų mokinių interesų;

6.4. mokinio liga kelia pavojų kitų mokinių ir darbuotojų sveikatai.

7. Mokykla gali pareikalauti iš tėvų (globėjų, rūpintojų) raštiško patvirtinimo, kad mokinys yra sveikas.

8. Užfiksavus užkrečiamų ligų (pvz. vėjaraupiai, tymai, skarlatina ir kt.) atvejus Mokykloje, klasės vadovas ar VSS apie susirgimą informuoja klasės tėvus (globėjus, rūpintojus).

9. VSPS visus mokiniams atliekamus greituosius SARS-CoV-2 (koronaviruso) antigeno testus registruoja žurnale.

10. Mokykloje nesant VSPS, klasės vadovas sunegalavusius mokinius, kuriems duodami greitieji SARS-CoV-2 (koronaviruso) antigeno testai registruoja žurnale ( priedas Nr.1), kuris yra pas mokyklos vadovo skirtą atsakingą mokyklos darbuotoją.

**III SKYRIUS**

**BAIGIAMOSIOS NUOSTATOS**

11. Tvarkos vykdymo kontrolę vykdo Mokyklos direktorius.

12. Su šia Tvarka Mokyklos darbuotojus supažindina Mokyklos direktorius.

13. Šioje Tvarkoje įvardinti informavimo veiksmai nepažeidžia Asmens duomenų tvarkymo Mokykloje taisyklių, patvirtintų mokyklos direktoriaus įsakymu 2018 m. gegužės 17 d., Nr. V-98.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokyklos darbuotojų veiksmų mokiniui

susirgus ar patyrus traumą mokykloje ir

teisėtų mokinio atstovų informavimo

apie mokykloje patirtą traumą ar ūmų

sveikatos sutrikimą tvarkos aprašo

1 priedas

**TRAKŲ R. LENTVARIO HENRIKO SENKEVIČIAUS GIMNAZIJOS**

**ANTIGENŲ TESTŲ DALINIMO ŽYMĖJIMO FORMA**

|  |  |  |  |  |  |
| --- | --- | --- | --- | --- | --- |
| Nr. | Data | Vardas, Pavardė | Klasė | Testo rezultatas | Atsakingo asmens  parašas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Mokyklos darbuotojų veiksmų mokiniui

susirgus ar patyrus traumą mokykloje ir

teisėtų mokinio atstovų informavimo

apie mokykloje patirtą traumą ar ūmų

sveikatos sutrikimą tvarkos aprašo

2 priedas

**TRAKŲ R. LENTVARIO HENRIKO SENKEVIČIAUS GIMNAZIJA**

**SUTIKIMAS / NESUTIKIMAS**

**DĖL DALYVAVIMO UGDYMO ĮSTAIGOS**

**VYKDOMAME SARS-CoV-2 SAVIKONTROLĖS TYRIMO TESTAVIME**

**.........................................**

(data)

Aš, .................................................................................., būdamas įstatyminiu ...... kl. mokinio/-ės

........................................................................ atstovu, sutinku / nesutinku (pažymėti atitinkamą langelį ) kad mano atstovaujamam mokiniui būtų atliekamas:

|  |  |  |
| --- | --- | --- |
| savikontrolės tyrimas mokiniui jaučiant SARS-CoV-2 ligos simptomus (esant COVID-19 ligos simptomams), kuris savanoriškai atliekamas mokykloje greitaisiais antigeno testais prižiūrint mokyklos atsakingo asmens | □ sutinku | □ nesutinku |
| vaikas bus testuojamas namuose, išduodamas greitasis SARS-CoV-2 (koronaviruso) antigeno testas, kuris bus atliekamas prižiūrint tėvams (globėjams, rūpintojams) | □ sutinku | □ nesutinku |

Formos viršus

Aš perskaičiau šią Sutikimo / nesutikimo formą ir supratau man pateiktą informaciją.

Suprantu, kad jei dėl galimų testavimo organizavimo tvarkos ar procesų pakeitimų nuspręsčiau atšaukti sutikimą, bet kada galiu tai padaryti raštu informuodamas mokyklos direktorių ar jo įgaliotą asmenį. Nepateikus sutikimo atšaukimo, laikoma, kad sutikimas galioja organizuojant testavimą teisės aktuose reglamentuota tvarka.

Parašas Mokinio atstovo pagal įstatymą vardas, pavardė